**Referat styremøte Gjelleråsen IF ski**

**Tid og sted**: Mandag 5.februar i skihytta i Bjønndalen, kl 19-21.30

**Tilstede**: Petter, Erling, Erik, Cathrine, Stig, Ståle, Olav, Jannike

**Møteleder**: Petter

**Referent**: Jannike

|  |  |  |
| --- | --- | --- |
| 1 | **Gjennomgang av referatet fra møtet 15.januar**Referatet ble gjennomgått, godkjent og legges ut på hjemmesiden**.** | Jannike |
| 2 | **Vinterens siste karusellrenn – skicross*** Alle klasser går skicross. Det lages ulike ”hinder”. Stig tegner et forslag. Stig kaller inn til dugnad (anleggsgruppa) førstkommende torsdag og mandag.
* Premier: Erling sjekker om Mentor Media kan produsere skistropper.
 | StigErling |
| 3 | **Osprey-serien*** Det er åpnet for at de eldste kan velge mellom kort og lang løype på karusellrennene. Løperne rangeres i henhold til hvilken løype de går. Det betyr at det kan bli to 1.plasser, to 2.plasser etc i disse klassene (jenter/gutter, 2001+).
* Foreldre/trenere får egen klasse.
 |  |
| 4 | **Gjennomgang av økonomien**Inntektene (kiosk, parkering) er lavere enn budsjettert for 2017. Utgiftene ligger rundt budsjett. For å inkludere flest mulig og stimulere løpere til å gå renn og være med på samlinger har skigruppa de siste årene betalt for alle skirenn den enkelte går, samt sponset deler av treningssamlingen på Rena og familiesamlingen i Trysil. Ettersom antallet som går skirenn og er med på samlinger har økt har også utgiftene til skigruppa økt. For å ikke gå med underskudd i årene som kommer må vi derfor vurdere om egenandelene på samlinger skal økes noe. Styret vil også, på det årlige møtet, foreslå å øke treningsavgiften i de ulike gruppene til:6-8 år: kr 800,- (fra kr 800,-)9-11 år: kr 1500,- (fra kr 1200,-)12-14 år: kr 1800,- (fra kr 1500,-)15 år og eldre: kr 2000 (fra kr 1700,-)NTG-løpere som får startkontingentene til skirenn betalt av skigruppa må betale full treningsavgift. | Alle |
| 5 | **Sesongavslutning**Petter har ikke fått noen tilbakemelding fra Flammen, og kontakter dem igjen.Petter hører med Odd-Bjørn angående program. | Petter |
| 6 | **Årsfest for ”nøkkelpersoner”**Gif-huset er opptatt. Festen arrangeres derfor på Velhuset på Skytta. Tidspunktet er lørdag 28.april. |  |
| 7 | **Sportslig utvalg (arrangement, marked, dugnad, løyper, kiosk etc)**Mye av ansvaret for skigruppas aktiviteter og arbeid gjennom året er i dag knyttet til styremedlemmene. For å få med flere foreldre samt avlaste de som i dag har mange oppgaver av forskjellig art ønsker styret å opprette ulike utvalg. Opprettelse av ulike utvalg har også vært prøvd tidligere uten at det har vært noen suksess med rekruteringen. I stedet for å gå ut med en forespørsel til hele skigruppa, må vi nok henvende oss direkte til enkeltpersoner. Styret er helt overbevist om at det er mange med ulik kompetanse som har lyst til å være med å drive skigruppa, men tror det er viktig at ikke hvert verv/hver oppgave blir så stor at den føles ”uoverkommelig” for de som spørres.Petter lager en liste over hvilke utvalg som kan være aktuelle til neste styremøte. | Petter |
| 8 | **Eventuelt**Erik har fått et tilbud på nytt tidtakersystem (Emit) på kr 130.000,- (inkl 50 lånebrikker), og har søkt om kr 60.000,- Ved kjøp av tidtakerutstyr vil vi i tillegg få kr 30.000,- fra Skiforbundet. Avgjørelsen på søknaden kommer i mai. | Erik |
| 9 | **Dato for neste møte**Mandag 26.februar, kl 19. |  |